Sapta I 

1:1-25 Anutu meni nena dapikarago wenuo o 
1-5 Gira mena me mena Anutu meni uture zebure 
tutu wenuQo Be amire nena zebura tepOo Ata 
Anutura Ozana meni ewa tame abi abi inoise 
itisonuao So mume gegeo Anutu ago senua awOo 
"Zasimai kei awaiseo" Ago senu giro zasimai 
kei awenuOo Anutu meni zasimai kokopai giro 
"be'' asenuog Asero giro zasimaito mumere 
zaumuro mume wenara zasimai wenara potinua^ 
Ago wero mume awa "pi" asenua. Be awa be 
namba wanio 

6-8 Anutu ge senu giro bereze meni ewara ena 
eriwoo Eriro ike bamuwa giro Anutu meni "utu" 
asenuoo Be awa be namba tu. 
9-10 Anutu ge senu giro ewa meni so zora 
bamunu zebu touwai meni kei awenuoo 



11-13 Anutu ge senu giro ni neire neire asi eure 
taure eriwoc Nukare dapikarago me zizinoisowa 
are ni witai o asi saisai eritinoisowao Be awa be 
namba trio 

14-19 Anutu ge senu giro waiko ata inua ata 
kuna ata kei awewoo Nu ago senu giro waiko 
meni bere eritinowioo Nu ago senu giro inua 
pire eritinowia, kuna pire didinowioo Are 
zasimai zebura itewioo Bua nusokare zo ago ine 
awa, Nukare waiko woire pi woire amira be 
awinitinoroo Be awa be namba fooo 
20-23 Anutu ge senu giro ewa wo eure taure kei 
awewa, Nukare wisika asero noisowa are wo saisai 
kei awewoo Anutu meni ike ni eure taure wenuoo 
Ago wenu ike ni eure taure munu pupinosowa are 
ike ni saisai kei awewa. Be awa be namba faiwio 
24-25 Anutu ge senu giro wo zebura eure taure 
kei awewa. Zi dapikarago dai Anutu meni wenuoo 



Wo daprkarago zebura nora awa Anutu meni 
wenua. Wo daplkarago wislka asero noisowa are 
wo witai kei awewa. 

1:29-30; 2:9a Anutu meni nena daplkarago 
numorekare potiro ago senua awa. "Wo 
daprkarago meni narlse." Ago senua awa. 
1 :2 6-2 :25 Anutu meni erama wenua. 
Anutu meni erama wenua. Emare bamere wenua. 
Anutu meni numa ine wenua. Anutu meni au 
puro sapero ema zo wenua. Nu emara wenara 
ozana pisenu ema meni nuai tamunua. Anutu 
meni nu Adam asenua. Anutu notu bamubake 
wero ema puro notura potinu itinua. Ou zora 
gomi notura itinua. So zazo Edeni. Nuai gege 
nuai amira ni notu soe amira itinua. Ni zo 
itinua amira zazo nuso tani wayare tani kokore 
gal amira ni. Anutu Adamure ago senua awa. 
"Notu ei awa dia we. Ni me notura Itera awa 

ninoise noiyo. Ata ni zo notu soe amira itia amira 
zazo tani kokore tani wayare gai amira ni. Nine 
me nuso namunosa awa, ni tani kokore fani wayare 
gamunosa awa. Me nuso oko namunosa. Me nuso 
namunosa awa, betamunosa awa." Ago sero giro 
Anutu meni wore nire dapikarago zebu meni wenua 
awa puro Adamu nana potinu zazo nusokare senua 
awa. Ata Anutu ago senua awa. "Adam imata 
daba itia awa te oko inoya. Na bama zo wero 
numore potamunona. Nune nu soremuro ara nuso 
wamunoya." Ago sero giro Anutu meni gitawa 
bamubake Adamure potiro zazana azero wetu 
zezegira zo puro tama aiso nuso kora wenua. Kora 
wero wetu puro bama zo wenua. Ago wenu Adamu 
erinua awa. Erinu giro Anutu meni bama awa puro 
emare potinua. Potinu giro Adamu senua awa. 
"Ni ewe tepo. Ni noma ine. Anutu wetu naso 
puro ni wetia are na nima "bama" asamunona." 



Ago senua awa. Are, zene ema meni mama mia 
nusokare doro bama pupinowera. Emato bamere 
erama da Ine wero nowerato. Anutu numoreto 
ago senua awa. "Nito mai pumuuto» Nena 
dapikarago dia weuto." Ago senua awa. Nuto 
mo uzai ata nuto menai tepo. Anutu meni nena 
dapikarago wenua awa temuro nena dapikarago 
neine naine gege ginua. Be awa be namba sikis. 
Anutu bua dapikarago tepo wero giro be 
namba seweni ami re zanatinua. Nu be namba 
seweni awa be nuso asenua awa. 

Sapta 3. 3:1-24 Erama pasena wewa. 
1-7 Zi zo etete nai ami bamere ago senua awa. 
"Anutu nimoreto ni me eni nai azu sasaita?" 
Zi ago senu giro bama ago senua awa. "Ni me 
eni naniseto sasaya ata ni zo notu soe itia amira 
me nato nai ine tepo. Kimamunonato awa, 

betamunonato awOo" Ago senu giro zi ago senua 
awa. "Oko betamunowato. Anutu mem* tani 
kokore tani wayare gosmowia. Da ago ine nito 
ni me awa niro tani kokore tani wayare 
gamunowato. Anutu awa gosinoya." Ago senua 
awa, Bama ni me awa giro yaba inoise puro ninua. 
Niro eni puro iu nusore potinu ninua. Niroto 
amire giro baititinoise itisowato. Nuto mo uzai 
giwato are ni gi eni puro puniro awewato. Ago 
wero itiwato tua zinua. 

8-21 Tua zinu Anutu meni notura noinu Adamuto 
bamere te awi niniro ni motura ena bezero 
itiwato. Itiwato Anutu Adamure ago senua awa. 
"Ni nago itesi?" Ago senu giro Adamu ago senua 
awa. "Na mo uzai itena are te awi niso niniro 
azu wero bezero itena." Ago senu Anutu ago 
senua awa. "Ai meni nimore ago sasai? Nine 
ni me sienai awa nitasita?" Adamu bera pumuro 



senuaawQa "Nine bama ei awa namore potitasa 
ami me namore poti nena." Asenu giro bama ago 
senua awa. "Zi meni na etete ni giro ni me awa 
puro nena." Asenua awa. Asenu Anutu zire ago 
senua awa. "Ago wetesa are ni wau i noise oti 
zebura zupinoise nuamunosa. No ge sana amire 
dubu niso ata bamera dubu ata iwo inoise 
nuamunora. Nine dubu nusora nana zo fe agi 
nuso damunosa ata nune giti akou niso dai 
bezamunoya." Anutu zire ago sero ge bamere ago 
senua awa. "Ni mai pupinoise yaya waya 
tamamunosa ata ni iu niso yaba inoise nuamunosa. 
Nu ni dia wamunoya. Tepo tapo nuamunoya awa, 
ni ge nuso dimamunosa." Bamere ago sero amire 
Anutu emare ago senua awa. "Ni ago wetesa 
are na ge sana amire iwere asi wayare ni payaire 
zebura eramunora. Ni bua zewai zawai wero 
zebura nena nai namunosa. Ago inoise noma ama 

betamunosa, Na zebu puro ni watana. Itima zebu 
noko wamunosa." Ago sero wo tato puro mo wero 
nuto dowenua awa. Adamu meni boma nuso zazo 
Ewa asenu nu awa eramara ewowo bama* 
22-24 Adamto Eware tani kokore wayare 
gosinoise itisowato are nuto ni me nuaira ni me 
awa nai azu sero Anutu meni notura ena eseninua. 
Eseniro uma wai kerobim eni notu kokopai amira 
potinua. Uma wai kerobim meni nuaira ni dia 
warise potinua. Emato bamere notu koko awa doro 
zebu zora baro bua i noise itisowato. 

